Publication: Magyar Közlöny
Issue: MK-2004-17 (Year: 2004, Number: 17)
Era: 2004-2010
Section: 4. számú melléklet a 3/2004. (II. 17.) OM—FMM együttes rendelethez
Paragraph Index: 283

1. Az Alkotmány 27. §-a alapján a legfõbb ügyészhez intézett interpelláció minden, a legfõbb ügyész feladatkörébe tartozó ügyre irányulhat, így a jogalkalmazás körében, egyedi ügyben meghozott döntésre, illetve foganatosított intézkedésre is. A legfõbb ügyész a feladatkörében hozzá intézett interpellációra köteles választ adni, válaszának azonban az Alkotmányból és mindenekelõtt az abban foglalt feladatkörébõl levezethetõ, tartalmi korlátai vannak. A legfõbb ügyész az interpellációra adott válaszában köteles tiszteletben tartani az Alkotmány rendelkezéseit, így különösen az Alkotmányban és ennek alapján más törvényekben biztosított alapjogokat. A válaszadás nem veszélyeztetheti továbbá az ügyészség, mint önálló alkotmányos szerv Alkotmányban meghatározott feladatainak teljesítését. A jogalkalmazás körébe tartozó, egyedi ügyben meghozott döntésre, illetve foganatosított intézkedésre irányuló interpellációra is csak a fenti keretek között válaszolhat a legfõbb ügyész. Az interpellációra adott válasz tartalmi korlátai figyelembe veendõk a legfõbb ügyésznek mind az interpellációra adott válasza, mind a legfõbb ügyész bizottsági meghallgatása során.

Source: https://magyarkozlony.hu/hivatalos-lapok/d81aff1c828048d9b97332dafdc483cb2b1b6468/dokumentumok/421c194da4c4a2b2b524492ab9c881205d62d036/letoltes